قصيدة اسمك المقصود للشاعر رائد ابو فتيان مكتوبة, قصائد مكتوبة, شعر شعبي
اسولف باسم غيرك واسمك المقصود
اليعوفك تستحي من تجيب طاريه
مو بس عاشگك متعود امشي وياك
ويكتل هجر اليحاجيك يوميه
من انگطعت اخبارك
واني والدخان انقلاب على الهوا سوينه بالريه
لعبت بخلقة الله من گطعت وياي
حلو وجهي وعفت شحه بمعانيه
الباگك مو سبع انت الردت تنباك
والواسوني احس تشمتو بيه
گطعو نومتي الحلوه بخبر مو زين
اهلي انباگو وربعي الحراميه
لا وگفت الدنيا وما مشت شبرين
ما حب گبل كلمن گال مگضيه
والله ونكتت ايدك من چنت تغتاض
بده يعبرني حتى البيده عوچيه
المهم وياك الي عتبه وگلب مكسور
وظهر عوده انحنه وصواب بالجنحان
من تگلي هم تگدر بدوني تعيش
ما چنت ادري تقصد جايك هجران
عمري بغيبتك باقيله مشوارين
للدكتور مره ومره للدفان
وخايف من اموت يهز ادينه الدود
الهجر خلاني ثوب وذكريات انسان
ياسر الكل ربع ساعه اريد احچي
ومدري شلون اجره الخانت النسيان
نقطة ضعفي شاماتك الچنها اسرار
لان تنشاف بس من توگع القمصان
وين انساك جربت السمر والبيض
ملهوف اعتنيهم بس ارد فشلان
وكل العاشروني مفارگين احباب
ما نسوني عينك بس نسو بيه
دخيل الله الزلم من تعشگ بلا راي
ما تفرق على الماخوذه فصليه
واني وگلبي ندري تدور الزله
بس هوه اليملنه نگوم منمله
صعدنا صعود للماعرفو ينزلون
وشمرنه ارواحنه من الهيبه للذله
وصور وصلت واديكم والله مو حلوات
منزعك محبس وما اعرف شخله
وانا اول واحد يشگ زيجه مو على المات
المثلك مو دموع الراس انزله
حافظ شكو بروحي من الجرح للياء
سهله تروح عندك عندي مو سهله
ورغم كل هذا اگول محالل ومعذور
انا المنطي كلشي وما نطه بخله
انا الكاتلني گضيت العمر مهيوب
وهل ضليت رفعة راس مابيه
بدونك جده من الناصيات فياي
الگبل حتى الشجر يتثاوب بفيه